Valtteri

Valtteri on suomalainen miehen etunimi. Nimi on germaanista alkuperää ja tarkoittaa valtiasta tai ohjaajaa. Nimi on suomenkielinen vastine nimelle Valter ja se saapui Suomeen viimeistään 1300-luvulla.

Digi- ja väestötietoviraston mukaan Valtteri-nimen on saanut Suomessa 3. helmikuuta 2020 mennessä 32 480 miestä ja alle viisi naista. Waltteri on annettu nimeksi noin 2 400 miehelle ja alle 20 naiselle sekä Valtter 1 432 miehelle ja alle viidelle naiselle. Waltter on Suomessa muunnelmista harvinaisin – se on annettu noin 200 miehelle ja alle 15 naiselle.

Ensimmäisenä etunimenä Valtteri oli Suomessa suosituimmillaan vuonna 1997, jolloin sen sai nimekseen 338 miestä. Nimi on huomattavasti suositumpi muuna kuin ensimmäisenä etunimenä. Digi- ja väestötietoviraston mukaan helmikuussa 2020 oli elossa yhteensä 30 425 Suomen kansalaista, joilla Valtteri oli yksi etunimistä, mutta vain 7 024:llä heistä Valtteri oli ensimmäinen etunimi.

Eri kielissä esiintyviä Valtteri-nimen muunnoksia ovat muun muassa saksalainen Walther, englantilainen Walter, ranskalaiset Gautier ja Gauthier, italialainen Gualtiero sekä hollantilainen Wouter. Virossa nimi esiintyy muodossa Valter, joka oli vuoden 2020 alussa 565 virolaismiehen nimi. Suomessa sen muunnelmina ovat käytössä ainakin nimet Waltteri, Valtter ja Waltter.

Valtterin nimipäivä on 29. tammikuuta. Nimi on ollut suomalaisessa nimipäiväkalenterissa vuodesta 1929 lähtien, jolloin se korvasi vuosina 1908–1928 samalle päivälle sijoitetun nimen Valter.

Tunnettuja Valttereita ja Walttereita 

Listan henkilöt ovat suomalaisia, ellei toisin mainita.

 Valtteri Aaltonen, lakimies ja valtiosihteeri
 Valtteri Ahtamo, pikajuoksija
 Valtteri Arstila, filosofi
 Valtteri Bottas, kilpa-autoilija
 Valtteri Etholen, salibandyn pelaaja
 Valtteri Filppula, jääkiekkoilija ja olympiavoittaja
 Valtteri Havukainen, pesäpalloilija
 Valtteri Hietanen, jääkiekkoilija
 Waltteri Hopponen, jääkiekkoilija
 Valtteri Hotakainen, jääkiekkoilija
 Valtteri Hämäläinen (s. 1998), pesäpalloilija (Kouvolan Pallonlyöjät) 
 Waltteri Hämäläinen (s. 1996), pesäpalloilija (Puijon Pesis)
 Waltteri Ignatjew, jääkiekkomaalivahti
 Valtteri Ilomäki, jääkiekkoilija
 Waltteri Immonen, jääkiekkoilija
 Valtteri Jeskanen, jääkiekkoilija
 Valtteri Jokinen, judoka
 Valtteri Järviluoma, jääkiekkoilija
 Valtteri Kakkonen, jääkiekkoilija
 Valtteri Kalliokulju, pika-aitajuoksija
 Valtteri Karmo, jääkärivänrikki
 Valtteri Karnaranta, jääkiekkoilija
 Valtteri Kemiläinen, jääkiekkoilija ja olympiavoittaja
 Valtteri Ketonen, pesäpalloilija
 Valtteri Koskela, jääkiekkoilija
 Valtter Laaksonen, jalkapalloilija
 Valtteri Laine, salibandyn pelaaja
 Valtteri Lehtinen, näyttelijä
 Waltteri Lehtonen, jääkiekkoilija
 Valtteri Leppänen, koripalloilija
 Valtteri Lindholm, yrittäjä, Varustelekan perustaja
 Valtteri Lindroos, jääkiekkoilija
 Valtteri Lipiäinen, jääkiekkoilija
 Valtteri Luoma, pesäpalloilija
 Valtter Luoto, helluntailiikkeen vaikuttaja ja toimittaja
 Valtteri Makkonen, kirjailija
 Valtteri Mattila, korkeushyppääjä
 Waltteri Merelä, jääkiekkoilija 
 Valtteri Mikonmäki, pappi ja poliitikko
 Valtteri Moisio, kreikkalais-roomalaisen tyylin painija
 Valtteri Moren, jalkapalloilija

 Valtteri Mäkäläinen, koripalloilija
 Valtteri Ojantakanen, jääkiekkoilija
 Valtteri Olin, judoka
 Valtteri Ollila, neuvostopartisaanien uhri
 Valtteri Parikka, jääkiekkoilija
 Waltteri Peltola, jalkapalloilija
 Valtteri Pihlajamäki, jääkiekkoilija
 Valtteri Pihlajamäki, koripalloilija
 Valtteri Pulli, jääkiekkoilija
 Valtteri Puustinen, jääkiekkoilija
 Valtteri Laurell Pöyhönen, jazzmuusikko
 Valtteri Raekallio, koreografi ja tanssija
 Valtteri Revonkorpi, rumpali
 Valtteri Roiha, näyttelijä ja teatteriohjaaja
 Waltteri Ruuskanen, jääkiekkoilija
 Valtteri Rönnberg, jalkapalloilija
 Valtteri Savolainen, jääkiekkoilija
 Waltteri Seretin, väärän uutisen paljastamisesta Bonnierin Suuren journalistipalkinnon vuonna 2007 saanut koululainen
 Valtteri Simonen, näyttelijä
 Valtteri Suomalainen, kirjailija
 Valtteri Tammi, jääkiekkoilija
 Valtteri Tenkanen, jääkiekkoilija
 Valtteri Toimela, aitajuoksija
 Waltteri Torikka, oopperalaulaja
 Valtteri Tuominen, näyttelijä
 Valtteri Tynkkynen, muusikko ja tuottaja
 Waltteri Urpolahti, jääkiekkoilija
 Valtteri Vesiaho, jalkapalloilija
 Valtteri Viirret, jääkiekkoilija
 Valtteri Viitakoski, kanadalais-suomalainen salibandyn pelaaja
 Valtteri Viljanen, jääkiekkoilija
 Waltteri Vinkanharju, maastohiihtäjä
 Valtteri Virkkunen, jääkiekkoilija
 Valtteri Virmajoki, näyttelijä
 Valtter Virtanen, taitoluistelija
 Valtteri Virtanen (s. 1992), pesäpalloilija
 Valtteri Virtanen (s. 2004), pesäpalloilija
 Valtteri Välimäki, korkeushyppääjä
 Waltteri Väyrynen, rumpali
 Waltteri Wuorelainen, kirjakauppias ja päätoimittaja

Valtteri osana yhdysnimeä 

 Ville-Valtteri Leskinen, jääkiekkoilija
 Ville-Valtteri Starck, jalkapalloilija

Kuvitteellisia Valttereita 

 Valtteri Elovirta, tv-sarjassa Salatut elämät
 Valtter Tuura, elokuvassa Uuno Turhapuro – Suomen tasavallan herra presidentti

Nimen muita merkityksiä 

 Valtteri-myrsky, Suomessa 29. tammikuuta 2022 vallinnut kova myrsky ja lumipyry.

Lähteet

Etunimet